यहां हमारा प्रोफेसर लासेन और नागेंद्रनाथ बसु से इतना मतभेद है कि जाट जाति मद्रों में से नहीं है किंतु मद्र जाट जाति का एक टुकड़ा है। जाट तो एक संघ (लीग) है जिसमें मद्र भी शामिल हो गए थे। इस तरह मद्र भी जाट हैं। यह लोग शिवि जाटों के पश्चिम में आबाद थे और शिवियों की भांति ही मद्र भी उशीनर कहे जा सकते हैं। उशीनगर का नाम बार-बार हम इसलिए ले रहे हैं कि उशीनर वेदों की कई रिचाओं का दृष्ट्वा समझा जाता है। अपने इन पूर्वजों पर जाटों को अभिमान होना चाहिए। जात्रा लोग भी इन्हीं मद्रों की एक शाखा थी। किंतु हम खूब जानते हैं कि महाभारत काल में जात्रा कोई ऐसी अभक्ष्य भौज्य जाति न थी जैसा कि कर्ण पर्व में उसे बताया गया है।